42.		Pokračovanie v prerušenom konaní (§ 29 ods. 4 ZoSK)
Regionálny úrad verejného zdravotníctva so sídlom v Čadci
Kvetná ul. č. 12, 022 01 Čadca
						Vážený pán
						Viliam Hollý
Č. j.: A/2023/015438/FV					Ul. Pod sadom č. 234/12, 022 01 Čadca
Čadca dňa 2. 6. 2023
Vec:	Oznámenie o pokračovaní v prerušenom konaní
Dňa 24. 5. 2023 uplynula lehota, na ktorú bolo konanie vo veci posúdenia návrhu účastníka konania Viliama Hollého, podnikateľa – fyzickej osoby, IČO: 33567876, bytom Ul. Pod sadom č. 234/12, 022 01 Čadca na uvedenie priestorov „Obchod so zeleninou“ do prevádzky prerušené.
Keďže pominula prekážka, pre ktorú bolo konanie prerušené podľa § 29 ods. 1 zákona č. 71/1967 Zb. o správnom konaní v znení neskorších predpisov, rozhodnutím č. j.: A/2023/015329/FV zo dňa 24. 4. 2023, pokračuje správny orgán v konaní podľa § 29 ods. 4 zákona č. 71/1967 Zb. o správnom konaní v znení neskorších predpisov.
	MUDr. Ján Novák, riaditeľ
Poznámka
Ak pominuli prekážky, pre ktoré bolo konanie prerušené, alebo uplynula 30-dňová lehota (za predpokladu, že konanie sa prerušilo podľa § 29 ods. 2 zákona o správnom konaní), správny orgán v konaní pokračuje. O tejto skutočnosti nevydáva procesné rozhodnutie.
Správny orgán buď písomne oznámi účastníkovi konania, že v konaní pokračuje, alebo predvolá účastníka konania a spíše úradný záznam. Ak je v konaní viac účastníkov, správny orgán oznámi tieto skutočnosti všetkým účastníkom.